ЩIыналъэм и зэхэлъыкIэм епха псалъэхэр
Аранэ — къуршым и нэхъ лъагапIэ дыдэ, бгы лъагэм и щыгу.
Бгыжьэ — бгы дурэш зэв.
БгыщIэ — бгы лъапэ.
БгъуэщI — бгы нэкIум и щIэдзапIэ Iыхьэу мэз, хъупIэ сытхэр нэхъ зыхуэзэр.
Губгъуэшэкъракъ — зыри щымыпсэу губгъуэ нэщI.
ГузэпыщIэ — щыгу зиIэ щIыпIэ хэIэтыкIа зэпэгъунэгъуитIым я зэпылъыпIэ.
Гъуэдыдж — гъуэ, бгъуэнщIагъ куу.
Гъуэжлау — гъуащхьэ куэд зиIэ щIыпIэ.
Гъуэфылъэ — уэх.
ДамэщI — бгы, лъагапIэ хуэдэхэм яIэу узрихьэлIэ дапхъэ, занщIапIэ.
Жьанэ — къырылъэ къуэладжэм и бгъуитIыр щызэхуэкIуэ щIыпIэ.
